ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட்-19 சமீபத்திய தகவல்கள்: மொத்த பாதிப்புகளில் 60% ஆறு மாநிலங்களில் பதிவாகியுள்ளன
கடந்த 24 மணி நேரத்தில் நாடு முழுவதிலும் இருந்து 95,735 புதிய பாதிப்புகள் பதிவாகியுள்ளன.
கடந்த 24 மணி நேரத்தில் நாடு முழுவதிலும் இருந்து 95,735 புதிய பாதிப்புகள் பதிவாகியுள்ளன.
மொத்த பாதிப்புகளில் 60% ஆறு மாநிலங்களில் பதிவாகியுள்ளன. 23,000க்கும் அதிகமான தொற்றுகள் மகாராஷ்டிராவில் இருந்தும், பத்தாயிரத்திற்கும் அதிகமான பாதிப்புகள் ஆந்திரப் பிரதேசத்திலிருந்தும் பதிவாகியுள்ளன.
தற்போதைய நிலவரப்படி, சிகிச்சை பெறுபவர்களின் மொத்த எண்ணிக்கை 9,19,018 ஆக உள்ளது. 74 சதவீதத்துக்கும் அதிகமான பாதிப்புகள் 9 மாநிலங்களில் பதிவாகியுள்ளன.
மகாராஷ்டிரா, கர்நாடகா மற்றும் ஆந்திரப் பிரதேசம் ஆகிய மூன்று மாநிலங்கள் மட்டுமே 49% பாதிப்புகளுக்கு காரணமாகும்.
2 லட்சத்து 50 ஆயிரத்திற்கும் அதிகமான பாதிப்புகளுடன் மகாராஷ்டிரா முதலிடத்தில் உள்ள நிலையில், தலா 97,000 பாதிப்புகளுக்கும் அதிகமான எண்ணிக்கையை கர்நாடகா மற்றும் ஆந்திரப் பிரதேசம் கண்டுள்ளன.
கடந்த 24 மணிநேரத்தில் 1,172 பேர் மரணமடைந்துள்ளனர். 380 மரணங்களுடன் 32 சதவீத இறப்புகள் மகாராஷ்டிராவில் பதிவாகியுள்ள நிலையில், கர்நாடகாவில் 128 பேரும் தமிழ்நாட்டில் 28 பேரும் உயிரிழந்துள்ளனர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652910
(
சிறப்பு சேவைகள் மற்றும் கட்டுரைகள்
ரூ.65.7 லட்சம் மதிப்பிலான தங்கம் மற்றும் எலக்ட்ரானிக் பொருட்கள் சென்னை விமான நிலையத்தில் பறிமுதல்
சென்னை விமான நிலையத்தில், ரூ.65.7 லட்சம் மதிப்பிலான தங்கம் மற்றும் எலக்ட்ரானிக் பொருட்களை, சுங்க அதிகாரிகள் பறிமுதல் செய்தனர்.
சார்ஜாவில் இருந்து இன்டிகோ விமானம் மூலம் சென்னை வந்த ராமநாதபுரத்தைச் சேர்ந்த ராஜா முகமது  என்பவரிடம் சுங்க அதிகாரிகள் சோதனை நடத்தினர்.
அப்போது அவரது மலக் குடலில் இருந்து 1.23 கிலோ தங்கப்பசை பறிமுதல் செய்யப்பட்டது. அதிலிருந்து 1.12 கிலோ தங்கம் பிரித்தெடுக்கப்பட்டது. இதன் மதிப்பு ரூ.52 லட்சம் ஆகும்.
அவர் கொண்டு வந்த பையை சோதனை செய்தபோது, 7 ஐபோன் 12 ப்ரோ, 12 ஏர்பாட்ஸ் ப்ரோ, 10 ஆப்பிள் கடிகாரங்கள், 12 ஆப்பிள் பவர் அடாப்டர்கள், 6 சாம்சங் கேலக்சி கடிகாரங்கள், 4 பெட்டி டன்ஹில் சிகரெட்டுகள் பறிமுதல் செய்யப்பட்டன. இவற்றின் மதிப்பு ரூ.13.7 லட்சம். அவர் கைது செய்யப்பட்டார்.
அவரிடமிருந்து மொத்தம் ரூ.65.7 லட்சம் மதிப்பிலான தங்கம் மற்றம் எலக்ட்ரானிக் பொருட்கள் சுங்கச்சட்டத்தின் கீழ் பறிமுதல் செய்யப்பட்டன. இது தொடர்பாக மேலும் விசாரணை நடத்தி வருவதாக சென்னை சர்வதேச விமான நிலைய சுங்க ஆணையர் விடுத்துள்ள செய்தி குறிப்பில் தெரிவித்துள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சிபிஐ மற்றும் இதர விசாரணை அமைப்புகளின் சுதந்திரம மற்றும் தன்னாட்சியை காக்கவும், வலுப்படுத்ததுவம் பிரதமர் திரு.நரேந்திர மோடி தலைமையிலான அரசு உறுதியுடன் உள்ளது: மத்திய அமைச்சர் டாக்டர் ஜித்தே்ந்திர சிங்
சிபிஐ மற்றும் இதர விசாரணை அமைப்புகளின் சுதந்திரம மற்றும் தன்னாட்சியை காக்கவும், வலுப்படுத்ததுவம் பிரதமர் திரு.நரேந்திர மோடி தலைமையிலான அரசு உறுதியுடன் உள்ளது என பிரதமர் அலுவலக இணையமைச்சர் டாக்டர் ஜித்தேந்திர சிங் கூறியுள்ளார்.
சிறப்பாக பணியாற்றிய சிபிஐ அதிகாரிகளுக்கு விருதுகள் மற்றும் பதக்கங்கள் வழங்கும் விழா தில்லியில் உள்ள சிபிஐ தலைமையகத்தில் நடந்தது. இதில் மத்திய அமைச்சர் டாக்டர் ஜித்தேந்திர சிங், சிபிஐ இயக்குனர் சுபோத் குமார் ஜெய்ஸ்வால், மத்திய ஊழல் கண்காணிப்பு ஆணையர் திரு சுரேஷ் என்.பட்டேல், உட்பட பலர் கலந்து கொண்டனர். இதில் சிறப்பாக பணியாற்றிய 47 சிபிஐ அதிகாரிகளுக்கு போலீஸ் பதக்கங்களை டாக்டர் ஜித்தேந்திர சிங் வழங்கினார்.
இந்நிகழ்ச்சியில் அவர் பேசியதாவது:
ஊழலை பொறுத்துக் கொள்ளாதது, வெளிப்படைத்தன்மை மற்றும் மக்கள் மைய நடவடிக்கை ஆகியவை பிரதமர் திரு நரேந்திர மோடி தலைமையிலான நிர்வாகத்தின் மூன்று முக்கிய மந்திரங்கள்.
கொள்கை அடிப்படையிலான நம்பிக்கைகளை பொருட்படுத்தாமல், சிபிஐ போன்ற விசாரணை அமைப்புகளை வலுப்படுத்துவது, அனைவரின் கூட்டு பொறுப்பு. சமூகத்தில் ஊழல் அற்ற தன்மையை ஏற்படுத்தும் நாட்டின் தீர்மானத்தை வலுப்படுத்துவதில் இந்த அமைப்புகள் முக்கிய பங்களிக்கின்றன.
ஊழலை பொறுத்துக் கொள்ள மாட்டோம், கணக்கில் காட்டப்படாத வருவாயை மீட்போம் என்ற உறுதியை நிறைவேற்ற, பிரதமர் திரு நரேந்திர மோடி தலைமையிலான அரசு, கடந்த 7 ஆண்டுகளில் பல நடவடிக்கைகளை எடுத்தது. பிரதமராக திரு நரேந்திர மோடி கடந்த 2014ம் ஆண்டு பதவி ஏற்றதும், கருப்பு பணத்தை கண்டறிய சிறப்பு புலனாய்வு குழுவை அமைத்தார். அப்போதிருந்த ஊழல் தடுப்பு சட்டத்தில் பல சீர்திருத்தங்கள் கொண்டு வரப்பட்டுள்ளன. லோக்பால் அலுவலகம் ஏற்படுத்தப்பட்டது.1500க்கும் மேற்பட்ட சட்டங்கள் ரத்து செய்யப்பட்டு, பல விதிமுறைகள் எளிமையாக்கப்பட்டன.
சிபிஐ விசாரணைக்கு ஒப்புதல் அளிப்பதை சில மாநிலங்கள் திரும்ப பெற்றுள்ளது கவலையளிக்கிறது. இதை மாநிலங்கள் திரும்ப பெற வேண்டும். மக்கள் அழுத்தத்தால், பல வழக்குகளை மாநிலங்கள் சிபிஐ விசாரணைக்கு பரிந்துரைக்கின்றன. இது சிபிஐ மீது மக்கள் அதிக நம்பிக்கை வைத்துள்ளதை காட்டுகிறது. அதேபோல் சில அவசர வழக்குகளை நீதித்துறையும் சிபிஐ-க்கு பரிந்துரைக்கிறது.
இவ்வாறு டாக்டர் ஜித்தேந்திர சிங் பேசினார்.
மேலும் தகவல்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1780673
மத்திய அமைச்சரவை
சுற்றுச்சூழல் ஒத்துழைப்பு துறையில் இந்தியா - ஜப்பான் இடையே ஒத்துழைப்புக்கான ஒப்பந்தம்- மத்திய அமைச்சரவை ஒப்புதல்
இந்தியா - ஜப்பான் இடையே ஒத்துழைப்புக்கான ஒப்பந்தத்திற்குப் பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த ஒப்பந்தம் பிரதமர் திரு. நரேந்திர மோடி ஜப்பானுக்குப் பயணம் மேற்கொண்டபோது அக்டோபர் 29, 2018 அன்று கையெழுத்திடப்பட்டது.
பலன்கள்
சுற்றுச்சூழல் பாதுகாப்பு மற்றும் இயற்கை வளங்கள் மேலாண்மை துறையில் கையெழுத்திட்டுள்ள இந்த ஒப்பந்தம் இந்தியா - ஜப்பான் இடையேயான உறவை மேம்படுத்தும். மேலும் இது தகவல் மற்றும் தொழில்நுட்பம் தொடர்பான பரிமாற்றங்களையும் ஊக்குவிக்கும்.
கப்பல் போக்குவரத்து அமைச்சகம்
மிதக்கும் படகுத்துறைக்கான தொழில்நுட்ப விவரக்குறிப்புகளின் வரைவு விதிகள் : பொது ஆலோசனைக்காக அமைச்சகம் வெளியீடு
கடலோரப் பகுதிகளில் உலகத் தரம் வாய்ந்த மிதவை படகுத்துறைகளை அமைக்கும் நோக்கில், மிதவை கட்டமைப்புகளின் தொழில்நுட்ப விவரங்களின் வரைவு வழிகாட்டுதல்களைத் தொகுத்து, அதை பொது மக்களின் ஆலோசனைக்காக, மத்திய துறைமுகங்கள், கப்பல் மற்றும் நீர்வழிப் போக்குவரத்து அமைச்சகம் வெளியிட்டுள்ளது.
மிதக்கும் கட்டமைப்புகளில் உள்ள நல்ல அம்சங்கள், பல பிரச்சனைகளுக்கும் சிறந்த தீர்வாக இருப்பதால், அதை அமைச்சகம் ஊக்குவித்து வருகிறது.
கான்கிரீட் படகுத்துறையைவிட, மிதக்கும் படகுத்துறையின் பயன்கள் பின்வருமாறு:மிதக்கும் படகுத்துறை சிக்கனமான தீர்வு, வழக்கமான படகுத்துறையைவிட மிகக் குறைந்த செலவில் ஏற்படுத்தலாம்.கான்கிரீட் படகுத்துறையுடன் ஒப்பிடுகையில், மிதக்கும் படகுத்துறையை மிக வேகமாக அமைக்க முடியும். மிதக்கும் படகுத்துறை அமைக்க, 6 முதல் 8 மாதங்கள் ஆகும். கான்கிரீட் படகுத்துறை அமைக்க 2 ஆண்டுகள் ஆகும்.மிதக்கும் படகுத்துறையால் சுற்றுச்சூழல் பாதிப்பு குறைவு.நவீன கட்டுமான தொழில் நுட்பங்களால் விரிவாக்கம் செய்வது மிகவும் எளிது.துறைமுகத்தை மறுசீரமைக்கும்போது, இதை எளிதாக வேறு இடத்துக்கு கொண்டு செல்ல முடியும்.படகுகளுக்கும், படகுத்துறைக்கும் இடையே நிலையான ஏறும் வசதியை இது அளிக்கிறது.
அலை அதிகமுள்ள இடங்களில் மிதவை படகுத்துறையை அமைப்பதுதான் சிறந்தது. அலை குறைவாக இருக்கும் காலங்களில் வழக்கமான கான்கிரீட் படகுத்துறைகள் பிரச்னைகளை ஏற்படுத்தும். இது போன்ற இடங்களில் மிதவை படகுத்துறைகள் அமைப்பது, மீனவர்கள் மீன்களை இறக்குவதற்கும் வசதியாக இருக்கும். இது உற்பத்தியை அதிகரிப்பதற்கும், மீனவர்களின் பாதுகாப்புக்கும் வழிவகுக்கும்.
சர்வதேச வழிகாட்டுதல் விதிமுறைகளைப் பின்பற்றி, சில முன்மாதிரி மிதவை கட்டமைப்புத் திட்டங்களை மத்திய துறைமுக, கப்பல் மற்றும் நீர்வழிப் போக்குவரத்து அமைச்சகம் வெற்றிகரமாக அமைத்துள்ளது. கோவாவில் மிதவை படகுத்துறை, சமர்மதி ஆற்றில் நீர்வழி விமான நிலையம் ஆகியவை மிதவை கட்டமைப்புகள் மூலம்தான் அமைக்கப்பட்டது. இதேபோன்று 80-க்கும் மேற்பட்ட மிதவை கட்டமைப்புகளை, கடலோர பகுதிகளில் உருவாக்க திட்டமிடப்பட்டுள்ளது.
இதற்காக சென்னை ஐஐடி உட்பட பல தரப்பினருடன் ஆலோசித்து, வரைவு விதிகளை மத்திய அரசு உருவாக்கி, பொது மக்களின் ஆலோசனைகளைப் பெற வெளியிட்டுள்ளது.
இந்த வரைவு வழிகாட்டுதல்களை கீழ்கண்ட இணைப்பில் பார்த்து, பொதுமக்கள் தங்கள் ஆலோசனைகளை sagar.mala[at]nic[dot]in என்ற இ-மெயிலில் டிசம்பர் 11ம் தேதிக்குள் அனுப்பலாம்.
http://shipmin.gov.in/sites/default/files/proforma_guidelines.pdf
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1678806
(Visitor Counter : 147
உள்துறை அமைச்சகம்
குடியரசு தினத்தன்று டிராக்டர் பேரணியின் போது ஏற்பட்ட வன்முறையில் காயமடைந்த காவலர்களை மருத்துவமனைகளுக்கு சென்று மத்திய உள்துறை அமைச்சர் நலம் விசாரித்தார்
குடியரசு தினத்தன்று நடத்தப்பட்ட டிராக்டர் பேரணியின் போது ஏற்பட்ட வன்முறையில் காயமடைந்த துணிச்சல் மிகு தில்லி காவலர்களை மருத்துவமனைகளுக்கு நேரில் சென்று மத்திய உள்துறை அமைச்சர் திரு அமித் ஷா இன்று நலம் விசாரித்தார்
சுஷ்ருதா மருத்துவ மையம் மற்றும் தீரத்ராம் மருத்துவமனைக்கு சென்ற திரு அமித் ஷா, அங்கு சிகிச்சை பெற்று வரும் காவலர்களை சந்தித்து, அவர்களின் உடல் நிலை குறித்து கேட்டறிந்தார்.
“தில்லி காவல் துறையின் தீரமிகு காவலர்களை இன்று மருத்துவமனையில் சந்தித்து, அவர்கள் விரைவில் குணமடைய வாழ்த்தினேன். குடியரசு தினத்தன்று நடைபெற்ற வன்முறையில் அவர்கள் காட்டிய துணிச்சலையும், உறுதியையும் கண்டு ஒட்டுமொத்த நாடும் பெருமையடைகிறது,” என்று தமது டிவிட்டர் பக்கத்தில் உள்துறை அமைச்சர் பதிவிட்டுள்ளார்.
-------
(Visitor Counter : 142
பிரதமர் அலுவலகம்
கடல்சார் உலகில் இந்தியாவின் முன்னேற்றத்திற்கு பங்களிப்பு செய்த அனைவரையும் தேசிய கடல்சார் தினத்தில் பிரதமர் நினைவுகூர்ந்தார்
துறைமுகம் சார்ந்த வளர்ச்சியில் இந்தியாவின் உறுதிப்பாட்டை தேசிய கடல்சார் தினமான இன்று பிரதமர் திரு நரேந்திர மோடி மீண்டும் உறுதிப்படுத்தினார்.
மத்திய துறைமுகங்கள், கப்பல் மற்றும் நீர்வளத்துறை அமைச்சர் திரு சர்பானந்த சோனோவால் ட்விட்டர் பதிவுக்கு பிரதமர் ட்விட்டரில் கூறியிருப்பதாவது:
“இந்தியாவின் வளமையான கடல்சார் பாரம்பரியத்தால் ஆசிர்வதிக்கப்பட்டுள்ள நாம் பெருமைப்படுகிறோம். தேசிய கடல்சார் தினத்தன்று கடல்சார் உலகில் இந்தியாவின் முன்னேற்றத்திற்கு பங்களிப்பு செய்த அனைவரையும் நாம் நினைவுகூர்ந்து, துறைமுகம் சார்ந்த வளர்ச்சி என்ற உறுதிப்பாட்டை மீண்டும் உறுதிப்படுத்துகிறோம்.”
உள்துறை அமைச்சகம்
ஜம்மு காஷ்மீரில் தீவிரவாத சம்பவங்கள் குறைவு: மத்திய அமைச்சர் திரு.கிஷன் ரெட்டி தகவல்
மத்திய உள்துறை இணையமைச்சர் திரு.கிஷன் ரெட்டி, மாநிலங்களவையில் எழுத்துபூர்வமாக தாக்கல் செய்த பதிலில் கூறியதாவது:
கொவிட் தொற்று நேரத்தில் தப்லிகி ஜமாத்தின் தில்லி நிசாமுதின் தலைமையகத்தில், சமூக இடைவெளியின்றி ஏராளமானோர் கூடியிருந்தனர். இதுவே, பலருக்கு கொரோனா தொற்று பரவ காரணமாக இருந்தது. அதனால் தப்லிகி ஜமாத் அமைப்பைச் சேர்ந்த 2361 பேரை தில்லி போலீசார் கடந்த மார்ச் 29ம் தேதி வெளியேற்றினர். 233 பேர் கைது செய்யப்பட்டனர்.
ஜம்மு காஷ்மீரில் கடந்தாண்டு ஆகஸ்ட் 5ம் தேதிக்குப்பின் தீவிரவாத சம்பவங்கள், கல் எறிதல் சம்பவங்கள், அப்பாவி மக்கள் கொல்லப்படுவது, வீரர்கள் உயிரிழக்கம் சம்பவங்கள் குறைந்துள்ளன. 2019ம் ஆண்டு ஆகஸ்ட் 5ம் தேதிக்கு முன்பு 393 நாட்களில் 443 தீவிரவாத சம்பவங்கள் நடந்தன. அதற்கு பிந்தைய 393 நாட்களில் தீவிரவாத சம்பவங்கள் 206 ஆக குறைந்துள்ளன.
பெண்களுக்கு எதிரான குற்றங்கள் மீது நடவடிக்கை எடுக்கும் அதிகாரம் மாநிலம் சம்பந்தப்பட்டது என்றாலும், மத்திய அரசும் பல நடவடடிக்கைகளை எடுத்துள்ளது. பாலியல் குற்றங்களுக்கு எதிராக நடவடிக்கை எடுக்க குற்றவியல் சட்ட திருத்தம் 2013 கொண்டு வரப்பட்டது. ஆபாச படங்கள் குறித்து புகார் தெரிவிக்க சைபர் கிரைம் இணையதளத்தை மத்திய உள்துறை அமைச்சகம் 2018ம் ஆண்டு தொடங்கியது.
மத்திய ஆயுதப்படை போலீசாருக்காக 119 பெரிய கேன்டீன்கள், 1871 துணை கேன்டீன்கள் 10 சிறிய கேன்டீன்கள் இயங்குகின்றன.
••••••••••••
(Visitor Counter : 90
பிரதமர் அலுவலகம்
உத்தரகாண்ட் முதலமைச்சர் பிரதமருடன் சந்திப்பு
உத்தரகாண்ட் மாநில முதலமைச்சர் திரு புஷ்கர் சிங் தாமி, பிரதமர் திரு நரேந்திர மோடியை இன்று சந்தித்தார்.
பிரதமர் அலுவலகம் இதுபற்றி ட்விட்டரில் கூறியிருப்பதாவது;
‘’உத்தரகாண்ட் முதலமைச்சர் திரு புஷ்கர்தாமி, பிரதமர் நரேந்திர மோடியைச் சந்தித்தார்’’.
சுகாதாரம் மற்றும் குடும்ப நலத்துறை அமைச்சகம்
ஆரோக்கிய சிந்தனை முகாம் நிறைவு விழாவில் மத்திய சுகாதாரத்துறை அமைச்சர் உரை
மத்திய சுகாதாரம் மற்றும் குடும்ப நலத்துறை அமைச்சர் டாக்டர். மன்சுக் மாண்டவியா, மே 5 முதல் 7 வரை குஜராத்தின் கெவாடியாவில் 3 நாட்கள் நடந்த ஆரோக்கிய சிந்தனை முகாமின் நிறைவு நாள் நிகழ்வில் உரையாற்றினார். இந்த நிகழ்வில், சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவின் பவார் மற்றும் நிதி ஆயோக் உறுப்பினர்  டாக்டர் விகே பால், மாநில சுகாதார அமைச்சர்கள், சுகாதாரத்துறை செயலாளர்கள், நிதி ஆயோக், ஐசிஎம்ஆர் விஞ்ஞானிகள் ஆகியோர் பங்கேற்றனர்.
நிகழ்ச்சியில் சுமார் 25 சுகாதாரம் மற்றும் மருத்துவக் கல்வி அமைச்சர்கள் பங்கேற்பதைப் பாராட்டிய அவர், "மாநிலங்களால் சிறந்த நடைமுறைகளை வழங்குவதன் மூலம் அறிவின் ஆழமான நுண்ணறிவால் நாம் வளப்படுத்தப்பட்டுள்ளோம். இது பயனுள்ள திறன் பற்றிய அறிவை எங்களுக்கு வழங்கியது. கடைசி மைலில் உள்ள குடிமகன் சுகாதார சேவைகளை வழங்குவதே எங்கள் முன்னுரிமையாக உள்ளது என அவர் கூறினார்.
சுகாதாரம் என்பது வர்த்தகம் அல்ல, நமக்கான சேவையாகும் என அமைச்சர் வலியுறுத்தினார். மருத்துவச் சுற்றுலாவை மேம்படுத்துவதற்கு நாங்கள் உறுதிபூண்டுள்ளோம். மேலும் 'இந்தியாவின் மூலம் குணப்படுத்துதல்' மற்றும் 'இந்தியாவில் குணமடைதல்' ஆகிய இரண்டும் நமது சுகாதார சுற்றுச்சூழல் அமைப்பின் இரண்டு முக்கிய தூண்கள் ஆகும், இது இந்தியாவை உலகளாவிய சுகாதாரத் தலைவராக நிலைநிறுத்துகிறது என்று பேசினார்.
காசநோயாளிகள் அனைவரும் தத்தெடுத்து அவர்களின் நல்வாழ்வு, மக்களுக்கு ஊட்டச்சத்து, சரியான நேரத்தில் நோயறிதல் மற்றும் உடனடி சிகிச்சை ஆகியவற்றை உறுதிசெய்யும் வகையில் விரைவில் தொடங்கப்படவுள்ள 'காசநோயாளி/கிராமத்தை தத்தெடுப்பு' திட்டத்தில் இணையுமாறு அனைவரையும் டாக்டர் மாண்டவியா கேட்டுக் கொண்டார். "இது 2025-க்குள் காசநோய் இல்லாத இந்தியா என்ற நமது இலக்குக்கு பெரும் பங்களிப்பை வழங்கும்" என்று அவர் கூறினார்.
மேலும் இந்த மாநாடு மத்திய மற்றும் மாநில அரசுகளுக்கு காசநோய் இல்லாத இந்தியா மற்றும் கண்புரை அறுவை சிகிச்சையின் பின்னடைவை நீக்குதல் உள்ளிட்ட துறை சார்ந்த இலக்குகளை வழங்கியுள்ளது என்றும் டாக்டர் மாண்டவியா தெரிவித்தார். ஜூன் 1 ஆம் தேதி முதல் கண்புரை அறுவை சிகிச்சையை மேற்கொள்வதற்கான பிரச்சாரம் தொடங்கப்படும் என்றும் அவர் கூறினார் .
தொடர்ந்து மத்திய சுகாதார துறை இணையமைச்சர் டாக்டர் பாரதி பிரவீன் பவார் பேசுகையில், கோவிட்19க்கு எதிரான போராட்டத்தில் மத்திய மாநில அரசுகளின் கூட்டு அணுகுமுறையைப் பாராட்டிய அவர், 190 கோடி தடுப்பூசி அளவுகளின் முக்கிய மைல்கல்லை எட்டியதற்காக மாநிலங்களைப் பாராட்டினார். "சுகாதாரத் துறையில் இந்தியாவை 'விஸ்வ குருவாக மாற்ற நாங்கள் உறுதிபூண்டுள்ளோம்," என்றும் கூறினார்.
பாதுகாப்பு அமைச்சகம்
உள்நாட்டில் தயாரிக்கப்பட்ட விமானம் தாங்கி போர்க்கப்பல் ‘விக்ராந்த்’ தனது முதல் கடல் பயணத்தை வெற்றிகரமாக முடித்து திரும்பியது
உள்நாட்டில் தயாரிக்கப்பட்ட விமானம் தாங்கி போர்க்கப்பலான ‘விக்ராந்த்’ தனது முதல் கடல் பயணத்தை வெற்றிகரமாக இன்று முடித்தது. இதற்காக இந்த கப்பல் கொச்சியிலிருந்து கடந்த 4ம் தேதி புறப்பட்டது. கடல் பரிசோதனைகள் திட்டமிடப்பட்டபடி நடந்தன. இயந்திரங்களின் அனைத்து செயல்பாடுகளும் திருப்தியை அளித்தன. இந்திய கடற்படையிடம் இந்த கப்பல் ஒப்படைப்பதற்கு முன்பாக, இந்த கப்பலில் உள்ள அனைத்து சாதனங்கள் மற்றும் கருவிகள் சரியாக செயல்படுகிறதா என்பதை நிரூபிப்பதற்காக, இந்த கப்பல் இன்னும் பல கட்ட கடல் பரிசோதனைகளை தொடர்ந்து மேற்கொள்ளும்.
உள்நாட்டில் தயாரிக்கப்பட்ட ‘விக்ராந்த்’ என்ற இந்த விமானம் தாங்கி போர்க்கப்பல், இந்திய கடற்படையின் கடற்படை வடிவமைப்பு இயக்குனரகத்தால் வடிவமைக்கப்பட்டு, கப்பல் போக்குவரத்து அமைச்சகத்தின் பொதுத்துறை நிறுவனமான கொச்சி கப்பல்கட்டும் நிறுவனத்தில் உருவாக்கப்பட்டுள்ளது. இந்த கப்பலில் 76 சதவீதத்துக்கும் அதிகமாக உள்நாட்டு தயாரிப்புகள் பயன்படுத்தப்பட்டுள்ளதால், தற்சார்பு இந்தியா மற்றும் இந்திய கடற்படையின் மேக் இன் இந்தியா திட்டத்துக்கு முன்மாதிரியாக இந்த விமானம் தாங்கி போரக்கப்பல் உள்ளது.
முதல்முறை கடல்பயணத்தின்போது, இன்ஜின் செயல்பாடு, மின் உற்பத்தி மற்றும் விநியோகம் மற்றும் துணைக் கருவிகள் உட்பட கப்பலின் செயல்பாடுகள் பரிசோதித்து பார்க்கப்பட்டன.
இந்த கடல் பயண பரிசோதனைகளை, கடைசி நாளில் கடற்படையின் தெற்கு கட்டுப்பாட்டு மையத்தின் தலைமை அதிகாரி வைஸ் அட்மிரல் ஏ.கே.சாவ்லா ஆய்வு செய்தார். கடல் பரிசோதனைகள் திட்டமிட்டபடி மேற்கொள்ளப்பட்டன, அனைத்து பரிசோதனைகளும் திருப்தி அளித்தன. கொரோனா தொற்றுக்கு இடையிலும், கொரோனா நெறிமுறைகள் பின்பற்றப்பட்டு, இந்த கடல் பயண பரிசோதனை வெற்றிகரமாக நிறைவடைந்தது, அனைத்து தரப்பினரின் முயற்சிக்கு சான்றாக உள்ளது. இது வரலாற்று சிறப்பு மிக்க மாபெரும் நடவடிக்கை.
கடற்படையிடம், 2022ம் ஆண்டு ஒப்படைக்கும் முன்பாக, இந்த கப்பல் தொடர் கடல் பரிசோதனைகளை மேற்கொள்ளும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743815
நிதி அமைச்சகம்
ஒப்பந்த பூசல்களுக்கு தீர்வுகாண சமரச அமைப்பு உருவாக்கப்படும்
மத்திய நிதிநிலை அறிக்கை 2021-22-ஐ மக்களவையில் இன்று தாக்கல் செய்து பேசிய மத்திய நிதியமைச்சர் திருமதி நிர்மலா சீதாராமன், நிதிநிலை அறிக்கையின் ஆறு தூண்களில் ஒன்றான சீர்திருத்தங்கள் குறித்து எடுத்துரைத்தார்.
இந்திய வரலாற்றில், அடுத்து வரும் மக்கள் தொகை கணக்கெடுப்புதான் டிஜிட்டல் முறையில் மேற்கொள்ளப்படும் முதல் கணக்கெடுப்பு என்றும், இதற்காக இந்த நிதிநிலை அறிக்கையில் ரூ.3,768 கோடி ஒதுக்கப்பட்டுள்ளது என்றும் அமைச்சர் தெரிவித்தார்.
அரசு, மத்திய பொதுத்துறை நிறுவனங்களுடன் தொழில் ரீதியான உறவுகளை கொண்டிருப்பவர்களுக்கும், ஒப்பந்ததாரர்களுக்கும் உதவுவதற்காக சமரச அமைப்பு ஒன்று ஏற்படுத்தப்படும் என்று கூறிய திருமதி நிர்மலா சீதாராமன், ஒப்பந்தம் தொடர்பான பூசல்களுக்கு விரைவான தீர்வுகாண இது உதவும் என்றார். இது தனியார் முதலீட்டாளர்களுக்கும், ஒப்பந்ததாரர்களுக்கும் நம்பிக்கையை அளிக்கும் என்றும் அவர் குறிப்பிட்டார்.
சுகாதாரத் துறை சார்ந்த வல்லுநர்கள் பாதுகாப்புக்கான தேசிய ஆணைய மசோதா நாடாளுமன்றத்தில் அறிமுகப்படுத்தப்பட்டுள்ளது. சுகாதாரம் சார்ந்த 56 துறைகளை ஒழுங்குபடுத்துவதும், வெளிப்படைத்தன்மையுடன் இயங்க செய்வதும்தான் இதன் நோக்கமாகும். மேலும், செவிலியர் பணித்துறையில் வெளிப்படைத்தன்மையையும், திறன் மேம்பாட்டையும், சீர்திருத்தங்களையும் மேற்கொள்வதற்காக தேசிய செவிலியர் மற்றும் மருத்துவ உதவியாளர் பாதுகாப்பு ஆணைய மசோதா அறிமுகப்படுத்தப்பட உள்ளதாகவும் அவர் மேலும் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693904
(Visitor Counter : 227
நுகர்வோர் நலன், உணவு மற்றும் பொது விநியோகம் அமைச்சகம்
ரபி பருவத்தில் 2022-23-ம் ஆண்டில், 136.93 லட்சம் மெட்ரிக் டன் கோதுமை 11 மாநிலங்களிலிருந்து  கொள்முதல் செய்யப்பட்டது
மத்தியப் பிரதேசம், ஹரியானா, பஞ்சாப், உத்தரப் பிரதேசம், உத்ராகண்ட், சண்டிகர், இமாச்சலப் பிரதேசம், ஜம்மு & காஷ்மீர், குஜராத், பீகார் மற்றும் ராஜஸ்தான் ஆகிய 11 மாநிலங்களில் இருந்து ரபி பருவத்தில், 2022-23-ம் ஆண்டில், மத்திய தொகுப்பின் கீழ் கோதுமை கொள்முதல் நடைபெற்று வருகிறது.
24.4.2022 வரை,136.93 லட்சம் மெட்ரிக் டன் அளவிலான கோதுமை கொள்முதல் செய்யப்பட்டுள்ளது. இதன் மூலம் 11.99 லட்சம் விவசாயிகள் பயனடைந்துள்ளனர். குறைந்தபட்ச ஆதரவு விலையாக 27,592.10 கோடி ரூபாய் வழங்கப்பட்டுள்ளது.
2021-22-ம் ஆண்டில் கரிஃப் பருவத்தில் மத்திய தொகுப்பின் கீழ் நெல் கொள்முதல் பணிகள் பல்வேறு மாநிலங்கள்/ யூனியன் பிரதேசங்களில் சீராக நடைபெற்று வருகிறது.
24.4.2022 வரை, 757.27 லட்சம் மெட்ரிக் டன் நெல்  கொள்முதல் செய்யப்பட்டு, 109.33 லட்சம் விவசாயிகள் பயனடைந்துள்ளனர். குறைந்த பட்ச ஆதரவு விலையாக, 24.48 கோடி ரூபாய் விடுக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819851
பிரதமர் அலுவலகம்
ஷியாம்ஜி கிருஷ்ண வர்மாவின் பிறந்தநாளை முன்னிட்டு பிரதமர் மரியாதை
ஷியாம்ஜி கிருஷ்ண வர்மாவின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தினார்.
இது குறித்து சமூக வலைதள எக்ஸ் பதிவில் பிரதமர் கூறியிருப்பதாவது:
“தாய்நாட்டின் உண்மையான சேவகரான ஷியாம்ஜி கிருஷ்ண வர்மாவின் பிறந்த நாளில் அவரை தலைவணங்குகிறேன். சுதந்திரப் போராட்டத்தில் புதிய ஆற்றலை ஏற்படுத்த அவர் பணியாற்றிய விதம் அமிர்த காலத்தை நோக்கிய நாட்டின் பயணத்திற்கு உத்வேகம் அளிக்கிறது."
-------------
AD/ANU/IR/RS/KPG
(
பாதுகாப்பு அமைச்சகம்
கோவிட்-19 நோய்த் தொற்றுக்கு எதிரான நடவடிக்கைகளில் பாதுகாப்புத் துறையின் பொதுத் துறை நிறுவனங்கள், ராணுவத் தளவாட போர்டுகள் தீவிரம்
கோவிட்-19 நோய்த் தொற்றுக்கு எதிரான மக்கள் நிர்வாகப் பணிகளில் பாதுகாப்புத் துறையின் பொதுத் துறை நிறுவனங்கள்  மற்றும் ராணுவத் தளவாட தொழிற்சாலை வாரியம்  ஆகியவை தங்கள் பங்கை சிறப்பாக ஆற்றி வருகின்றன. பாதுகாப்பு அமைச்சகத்தின் கீழான பாதுகாப்பு உற்பத்தித் துறையின் முக்கிய நிறுவனங்கள்  தங்கள் தொழில்நுட்ப அறிவு, அலுவலர் பலம், ஆதார வளம் ஆகியவற்றை, இந்த வைரஸ் நோய்த் தடுப்புப் பணிகளில் ஈடுபடுத்தியுள்ளன.
பாதுகாப்புத் துறையின் பொதுத் துறை நிறுவனங்கள்  மற்றும் ராணுவத் தளவாட தொழிற்சாலை வாரியம்  ஆகியவற்றின் முயற்சிகளால் கிடைத்த சில பலன்கள் கீழே தொகுக்கப்பட்டுள்ளன:
பாதுகாப்புத் துறை பொதுத் துறை நிறுவனமான பெங்களூரு இந்துஸ்தான் ஏரோநாட்டிகல்ஸ் லிமிடெட்  நிறுவனம் தீவிர கண்காணிப்புப் பிரிவில் 3 படுக்கை வசதிகள் மற்றும் 30 படுக்கைகளுடன் வசதி வார்டுகளை தனிமைப்படுத்தல் சிகிச்சைக்காக உருவாக்கியுள்ளது. இதுதவிர 30 அறைகள் கொண்ட ஒரு கட்டடமும் இதற்காக தயார்படுத்தப் பட்டுள்ளது. மொத்தத்தில் எச்.ஏ.எல். வளாகத்தில் 93 பேருக்கு சிகிச்சை அளிக்க முடியும். இந்த நிறுவனம் 25 முழு உடல் பாதுகாப்புக் கவச உடைகளை  தயாரித்து, கோவிட்-19 சிகிச்சைக்கு அனுமதிக்கப்பட்டுள்ள பெங்களூரில் உள்ள பல்வேறு மருத்துவமனைகளின் டாக்டர்களுக்கு வழங்கியுள்ளது. மேலும் 160 ஏரோசால் பெட்டிகளை தயாரித்து பெங்களூரு, மைசூர், மும்பை, புனே, உத்தரப்பிரதேசம், தெலங்கானா, ஆந்திரப் பிரதேசம், தமிழகத்தில் உள்ள பல்வேறு அரசு மருத்துவமனைகளுக்கு வழங்கியுள்ளது.
சுகாதாரம் மற்றும் குடும்ப நலத்துறை அமைச்சகத்தின் அறிவுறுத்தலின்பேரில், அடுத்த 2 மாதங்களில் தீவிர சிகிச்சைப் பிரிவுகளுக்கு 30 ஆயிரம் வென்டிலேட்டர்களை தயாரித்து வழங்க பாரத் எலெக்ட்ரானிக்ஸ் நிறுவனம்  முன்வந்துள்ளது.
2020 ஏப்ரல் 20 - 24க்குள் இந்த நிறுவனம் வென்டிலேட்டர்கள் தயாரிப்பைத் தொடங்கும் என்று தெரிகிறது. உத்தேச மதிப்பீட்டின்படி ஏப்ரல் மாதத்தில் 5 ஆயிரம் வென்டிலேட்டர்களையும், மே மாதத்தில் 10 ஆயிரம் வென்டிலேட்டர்களையும், ஜூன் மாதத்தில் 15 ஆயிரம் வென்டிலேட்டர்களையும் இந்த நிறுவனம் தயாரிக்கும் என்று எதிர்பார்க்கப் படுகிறது. பாதுகாப்புத் துறை ஆராய்ச்சி மற்றும் மேம்பாட்டு அமைப்பின் உதவியுடன், உள்நாட்டுப் பொருட்களைக் கொண்டே வென்டிலேட்டர்களைத் தயாரிக்கும் முயற்சியிலும் இந்த நிறுவனம் ஈடுபட்டுள்ளது.
கான்பூர், ஷாஜஹான்புர், ஹஜ்ரத்பூர் , சென்னை ஆகிய இடங்களில் உள்ள ராணுவத் தளவாட உற்பத்திக் குழும தொழிற்சாலைகளில் முழு உடல் உடைகள் தயாரிப்புப் பணிகள் நடந்து வருகின்றன. இப்போது ஒரு நாளுக்கு 800 உடைகள் தயாரிக்கப்படுகின்றன. இதை தினமும் 1,500 என்ற அளவிற்கு உயர்த்துவதற்கு முயற்சிகள் நடந்து வருகின்றன. உடல் முழு உடைகள் மற்றும் முகக் கவச உறைகளின் செயல்திறனைப் பரிசோதிப்பதற்கு, மூன்று இயந்திரங்கள் உருவாக்கப்பட்டுள்ளன. அவற்றுக்கு தென்னிந்திய ஜவுளி ஆராய்ச்சி சங்கம் ஒப்புதல் அளித்துள்ளது. தரநிலைகளை பராமரிப்பதைக் கருத்தில் கொண்டு, கவச உறைகள் தயாரிப்பில் இவையும் பயன்படுத்தப்படும்.
மையமாக்கப்பட்ட கொள்முதல் செய்வதற்கான முன்னோடி அமைப்பாக மத்திய அரசு நியமித்துள்ள எச்.எல்.எல். நிறுவனம் 28 ஆயிரம் லிட்டர் கிருமிநாசினிக்கு ஆர்டர் கொடுத்துள்ள நிலையில், இப்போது ராணுவத் தளவாட தொழிற்சாலைகள் 7,500 லிட்டர் தயாரித்து வருகின்றன.
ரத்த ஊடுருவல் பரிசோதனைக்கு சென்னை மற்றும் கான்பூரில் வசதிகள் உருவாக்கப்பட்டுள்ளன.
(
பிரதமர் அலுவலகம்
பிரதமர் திரு நரேந்திர மோடிக்கும், ஆப்கானிஸ்தான் அதிபர் மாண்புமிகு முகமது அஷ்ரஃப் கனிக்கும் இடையிலான தொலைபேசி உரையாடல்
பிரதமர் திரு. நரேந்திர மோடி இன்று  ஆப்கானிஸ்தான் அதிபர் மாண்புமிகு முகமது அஷ்ரஃப் கனியுடன் தொலைபேசியில் உரையாடினார். இருநாடுகளுக்கும் மற்றும் இந்த இரு தலைவர்களுக்கும் இடையே நிலவும் இதயப்பூர்வமான உறவுகள் இந்த தொலைபேசி பேச்சில் எதிரொலித்தன.
ஆப்கானிஸ்தான் அதிபர் தேர்தலின் பூர்வாங்க முடிவுகளின்படி, அதிபர் கனி பெரும்பான்மை பெற்றிருப்பதற்கு பிரதமர் திரு. மோடி வாழ்த்து தெரிவித்தார். கடுமையான சவால்களுக்கு இடையே ஆப்கானிஸ்தானில் தேர்தல் வெற்றிகரமாக நடைபெற்றதற்கு அந்நாட்டு மக்களுக்கும், அதிபருக்கும் பிரதமர் பாராட்டுத் தெரிவித்தார். இந்தத் தேர்தல் நடைமுறை, ஆப்கானிஸ்தானில் ஜனநாயகம் வேரூன்றி வலுப்பெற்றிருப்பதைக் குறிக்கிறது என்று பிரதமர் கூறினார்.
ஒற்றுமையான, இறையாண்மைமிக்க, ஜனநாயக, வளமும் அமைதியும் நிறைந்த ஆப்கானிஸ்தானுக்கு நெருங்கிய நண்பன் மற்றும் அண்டை நாடு என்ற முறையில் இந்தியாவின் ஆதரவில் உறுதிப்பாட்டை மீண்டும் வலியுறுத்துவதாகக் குறிப்பிட்ட பிரதமர், ஆப்கானிஸ்தானில், ஆப்கான் தலைமையிலான, ஆப்கானுக்குச் சொந்தமான, ஆப்கான் கட்டுப்பாட்டில் உள்ள, உள்ளடக்கிய அமைதி நடைமுறைக்கு ஆதரவு அளிப்பதில் இந்தியா உறுதியுடன் உள்ளது என்று கூறினார். ஆப்கானிஸ்தானின் முக்கிய நண்பன் என்ற முறையில் அந்நாட்டுடன் இந்தியா தொடர்ந்து நெருங்கி ஒத்துழைக்கும் என்றும், இதனால், இந்த மண்டலத்தின் மேம்பாடு, பாதுகாப்பு ஆகியவை உறுதி செய்யப்பட்டு, பயங்கரவாதத்திற்கு எதிரான போர் வலுப்படும் என்றும் பிரதமர் கூறினார்.
ஆப்கானிஸ்தானின் மேம்பாடு, மற்றும் அந்நாட்டின் ஜனநாயகத்திற்குத் தொடர்ந்து, ஆதரவளித்து வரும் பிரதமர், இந்திய அரசு, இந்திய மக்கள் ஆகியோருக்கு அதிபர் கனி நன்றி தெரிவித்தார். இருநாடுகளுக்கும் இடையே அனைத்துத் துறைகளிலும் ஒத்துழைப்பை வலுப்படுத்துவதே தமது விருப்பம் என்று அவர் கூறினார்.
புத்தாண்டை முன்னிட்டு இரு தலைவர்களும் பரஸ்பரம் வாழ்த்துகளைப் பரிமாறிக் கொண்டனர்.
கூடிய விரைவில் இந்தியாவுக்கு வருமாறு பிரதமர் விடுத்த அழைப்பை அதிபர் கனி ஏற்றுக் கொண்டார்.